Geen sekerheid oor ontvoerde Pierre KorkiePierre Korkie Die Gift of the Givers het Dinsdag gesê daar is geen sekerheid oor die gesondheid van die ontvoerde Pierre Korkie in Jemen nie. “Ons het geen konkrete inligting oor Pierre se gesondheid, waar hy homself bevind of bewys van lewe nie,” het Imtiaz Sooliman, hoof van die organisasie, in ŉ verklaring gesê. “Ons het ŉ dooiepunt bereik.” Sooliman sê hulle het 29 dae gelede enige kommunikasie met Al-Kaïda gehad. Intussen het 17 dae verloop sedert die tweede sperdatum om die losprys te betaal, verval het. Al-Kaïda-militante het Korkie en sy vrou Yolande in Mei 2013 in Taiz ontvoer. Yolande is sonder ŉ losprys vrygelaat en het op 13 Januarie in Suid-Afrika geland. Die Gift of the Givers het gehelp om haar vrylating te bewerkstellig. Sooliman het Dinsdag gesê die organisasie het deur internasionale media probeer kontak maak met Al-Kaïda. Hulle het ook ŉ onderhoud met hul kantoorbestuurder in Jemen, Anas al-Hamati versprei. Al-Hamati moes teen die einde van Januarie uit Jemen vlug nadat Al-Kaïda hom daarvan beskuldig het dat hy die losprys gesteel het. Alle pogings om met Al-Kaïda in verbinding te tree was tot dusver tevergeefs. Die organisasie het intussen ook ŉ stamhoof van Al-Hamati se stam versoek om ander sjeiks te vra om hom met Al-Kaïda in verbinding te bring. Slegs een sjeik het reageer en gesê Korkie lewe, maar is baie siek. “Hulle het selfs gesê Pierre is doof en die gemeenskap kommunikeer nou skriftelik met hom. Dit is die waarheid oor kommunikasie met Pierre. Yolande het dit bevestig,” het Sooliman gesê. “Hulle het ook gesê Pierre is nie by hulle nie, maar saam met ŉ ander leier in ŉ afgesonderde gebied. Geen verdere inligting is beskikbaar nie.” Ná ŉ versoek om weer met die leier kontak te maak, was daar in 10 dae geen reaksie nie. Sooliman sê ŉ span is op pad na Abyan om te poog om met Al-Kaïda kontak te maak. “Dit is ŉ lang reis en die span is nog op pad. Ons wag nou vir die uitslag van dié poging terwyl Pierre, as hy nog leef, se gesondheid nog verder verswak,” het hy gesê. Korkie se ontvoerders eis ŉ losprys van R32.5 miljoen. Lees ook: Pierre Korkie: 48 uur-spertyd verval vandag ‘Vordering’ in Korkie-saak Pierre Korkie leef sê bron Geen nuus van Korkie-ontvoerders Jemen-bemiddelaar ís geloofwaardig – AFP Korkie-”bemiddelaar” se geloofwaardigheid bevraagteken “Ontvoerders sal Korkie nie teregstel nie” Video: Yolande Korkie doen finale beroep vir haar man se vrylating Pierre Korkie: Ontvoerders swyg; spertyd kruip nader Korkie-onderhandelaar vlug na Dubai Pierre Korkie: Onderhandelinge erg gespanne Pierre Korkie lewe- Ebrahim Pierre Korkie: Al-Kaïda maak kontak Ebrahim doen emosionele beroep op Korkie se ontvoerders Yolande Korkie nie in staat tot onderhoude nie Nuus van Korkie-ontvoerders “Onheilspellende stilte” van Korkie-ontvoerders Ebrahim na Jemen vir Korkie-gesprekke Korkie-gyselaarsdrama: “Groep is hardekop” Nuuskommentaar: Om Korkie-losprys te betaal of nie… “Die ergste oomblik van my lewe” – Yolande Korkie Yolande Korkie pleit vir haar man Yolande Korkie deel vandag haar storie Dreigemente van Korkie-ontvoerders Pierre Korkie: Onderhandelings is ingewikkeld Onderhandelinge duur voort vir Pierre Korkie Organisasie wil bewys Pierre Korkie is ŉ SA’ner Onderhandelings duur voort vir Pierre se vrylating Een van Korkie-egpaar vrygelaat Nederland-paartjie in Jemen vrygelaat Video: Nederlandse paartjie pleit om hul lewe Geen nuus oor ontvoerde SA-paartjie Stappe om ontvoerde SA egpaar te bevry SA egpaar glo deur Al-Kaïda aangehou Ontvoerde SA’ners in Jemen is egpaar van BFN Jemen-ontvoering: Vyf verdagtes in hegtenis geneem SA-diplomate na Jemen oor ontvoerde paartjie Ontvoerdes in Jemen wel van SA Gerugte van ontvoerde SA’ners in Jemen ondersoek Twee van SA glo in Jemen ontvoer